
טלי רם
<הסדרת חופי הרחצה בישראל - ישיבת מעקב>
<היו"ר דוד אמסלם:>
בוקר טוב לכולם. אל"ף, אני מתנצל על האיחור. היה לנו דיון מקדים בנושא של אגרות השמירה, היינו חייבים לגבש איזושהי עמדה, לכן אני מתנצל שוב.
רבותי, אני מתכבד לפתוח את ישיבת ועדת הפנים והגנת הסביבה בנושא הסדרת חופי הרחצה בישראל, ישיבת מעקב. אנחנו קיימנו ישיבה בנושא ב-15 ביוני 2015. אני רוצה להקריא ברשותכם את סיכומי הוועדה, ואנחנו ניכנס לדיון:
"הוועדה רואה בים משאב טבע ציבורי אשר כל אזרחי המדינה צריכים ליהנות ממנו בחינם. הוועדה פונה אל שר הפנים ואל שר האוצר לפעול לאלתר כדי להגדיל את מספר החופים המוכרזים ולגבות את ההמלצות במקורות תקציביים. בנוסף, על שר הפנים יחד עם אגף התקציבים באוצר לבחון תוספת תקציבית כפי שהיתה נהוגה עד שנת 1997, לצורך אחזקת החופים המוכרזים, כדי שהנטל לא ייפול על הרשויות המקומיות ובכך תימנע גביית תשלומי חניה וכיוצא בזה מהאזרחים. על משרד הפנים להגדיר את השירותים והמחירים המפוקחים הן של החניות, הן של השמשיות ומכירת המזון בחופים" – אנחנו דיברנו על איזשהו סל מוצרים בסיסי – "כדי למנוע עושק לאור יום של ציבור הרוחצים." הכוונה היא למנוע מה שנקרא מחירים מוגזמים. "הוועדה מבקשת משר הפנים להעביר אליה את תוצאות הבדיקה שנתבקשו לעשות על-ידי ועדת השרים לענייני חקיקה בכנסת ה-19 בנוגע לתכניות ישנות לבניה על החופים שהוכנו לפני כניסתו לתוקף של חוק הבניה החופית" - זה כבר משהו שלא קשור לזה, ניצלתי רק את הסיפור הזה של הבנייה. 
ולנושא המצילים, אני ביקשתי לקיים דיון אחר, אני אעשה דיון לגבי נושא המצילים. 

ברשותכם, אני אעביר את רשות הדיבור למנכ"לית משרד הפנים, אחרי כן לחברי הכנסת ואחרי כן ניכנס לנושא. בבקשה. אורנה, קודם כול אני שמח שאת אורחת שלנו, שכיבדת אותנו בנוכחותך. בבקשה, אורנה.
<אורנה הוזמן בכור:>
תודה, אדוני היושב-ראש. באמת, זו הפעם הראשונה שאני מופיעה מאז כניסתי כמנכ"לית למשרד. תודה על ההזמנה. 

נושא החופים, אנחנו רואים את זה בראש ובראשונה, המדיניות של שר הפנים, השר שלום, כמו שאמר היושב-ראש בדיון שערכתם, נושא החופים הוא משאב טבע, ובראייה שלנו צריך להיות פתוח לכולם. כשאני אומרת לכולם, המצב כיום הוא שיש תשעה חופי רחצה שגובים דמי כניסה. 
אנחנו בשנת 2016. למרות שזה נמצא בצו לשנת הרחצה הקרובה, ל-2016, אנחנו נבטל את הצו ונאפשר שלא ייגבו דמי כניסה באותם תשעה חופים שהיום גובים בהם.
<תומר רוזנר:>
נאפשר או נחייב?

<אורנה הוזמן בכור:>
נחייב את הרשויות לא לגבות. תכף אני אתן כאן את המרכיבים. אנחנו עכשיו הולכים לקראת הסדרה, אנחנו צריכים לראות איך אנחנו נשפה את אותן רשויות. 
הרשויות נותנות שירותים בסיסיים בחופי הרחצה, ואני חייבת להגיד שבאופן אישי, כשאני הסתובבתי לא ראיתי שירותים חריגים, אדוני היושב-ראש, באותם חופים שצריך לשלם עליהם תשלום. 
כמובן, המחירים המופקעים באותם מזנונים, באותם קיוסקים, אנחנו פנינו כבר לשר הכלכלה היוצא, עוד כשהוא כיהן, לשר דרעי, על מנת לבנות סל מוצרים בסיסי - בקבוק שתייה, פחית, קרטיב, אם צריך איזשהו כריך – של חמישה מוצרים שעליהם יהיה פיקוח. כרגע עדיין לא קיבלנו תשובה ממשרד הכלכלה. אני מניחה שיש פה נציגים, אנחנו נשמע מה הם אומרים.
<היו"ר דוד אמסלם:>
זו הסמכות שלכם לעשות דבר כזה?

<אורנה הוזמן בכור:>
לא. פיקוח על מחירים זה תחת משרד הכלכלה. יש בעיה, לא רוצים להיכנס לעניין של החופים. יחד עם זאת, לא צריכים להיות מחירים מופקעים בחופי הרחצה.

<היו"ר דוד אמסלם:>
אני שואל שאלה, ברשותך, אורנה. משרד הפנים לא יכול לקבוע את המחיר, ומשרד הכלכלה לפקח על המחיר?

<אורנה הוזמן בכור:>
לא, לא. 

<יהודה זמרת:>
זה סמכויות על-פי חוק הסדרת חופים. אנחנו מסדירים את הרחצה בחופים, אין לנו סמכות לקבוע לבעל מזנון אם הוא ימכור בקבוק בסכום זה או בסכום אחר.
<קריאה:>
לא מדויק.

<אורנה הוזמן בכור:>
ולפחות בחצי שנה שאני נמצאת קיבלנו המון פניות שהמחירים הם מופקעים, ואת זה צריך להסדיר. 
פנינו גם לרשות הטבע והגנים - אני רואה ששאול גולדשטיין פה – במגמה להסדיר גם את הכניסה לחופים שנמצאים תחת רשות הטבע והגנים. הרבה פעמים נכנסים לחוף דרך אותו גן לאומי, שגם שם המחירים מאוד מאוד גבוהים. בשונה מתעריפי החנייה שאתה משלם פר רכב, שם התשלום הוא פר ראש, זאת אומרת אם באה משפחה עם ארבעה אנשים, אני לא רוצה להגיד לך מה עלות התשלום. 
<איתן ברושי (המחנה הציוני):>
זו משפחה קטנה. 

<אורנה הוזמן בכור:>
נתתי את זה במינימום אבל אני חושבת שהבינו את הרעיון. 
<תומר רוזנר:>
ממוצעת. 

<אורנה הוזמן בכור:>
אפילו פחות מהממוצע. הים הוא משאב של כולם, אז גם דרך הגנים הלאומיים – הרבה פעמים זה סוג של הסוואה להגיע לחוף – אני חושבת שגם את זה צריך להסדיר. 
אנחנו במחלוקת, אני חייבת להגיד את זה. יש לי גם פגישה אתך.

<שאול גולדשטיין:>
איך את יודעת שזה במחלוקת?

<אורנה הוזמן בכור:>
אני יודעת כי היועצים המשפטיים - - -
<היו"ר דוד אמסלם:>
מתוך החופים, תשעה חופים יש או 13?

<שאול גולדשטיין:>
בוא נדבר על המחלוקת. 

<היו"ר דוד אמסלם:>
שאול, לא, אני לא בא לדבר כרגע על המחלוקת. יש תשעה חופים או 13?
<אורנה הוזמן בכור:>
רק אצלו, תשאל אותו כמה אצלו. 

<אשר גרנר:>
חמישה חופים.

<היו"ר דוד אמסלם:>
בזמנו, בדיון הקודם, היה משהו שהיה מוסכם. 

<תומר רוזנר:>
תשעה של משרד הפנים, והוא חמישה. 
<אורנה הוזמן בכור:>
תשעה שאנחנו מפקחים. 

<שאול גולדשטיין:>
אבל אנחנו לא מגדירים את זה כחופי רחצה.
<תומר רוזנר:>
רק שהחוק מגדיר אותו כחוף רחצה, לא אתה.

<שאול גולדשטיין:>
יש לנו ויכוח על זה.

<תומר רוזנר:>
אתה מתווכח על כך שאין חופי רחצה מוכרזים על-פי החוק? אני לא כל כך מבין. 
<היו"ר דוד אמסלם:>
לא, מה שאומר שאול, שבמסגרת השמורה, שיש עוד דברים, יש גם חוף. 

<תומר רוזנר:>
אז עמדתנו המשפטית כפי שהוצגה כבר בוועדה היא שהגבייה של אגרות כניסה לחופי רחצה הנמצאים בתחום גנים לאומיים ושמורות טבע איננה חוקית כיוון שהחוק הראשי גובר על תקנות שהסדירו אגרות כניסה לגנים לאומיים. 

החוק הראשי הסדיר כניסה לחופי רחצה וקבע מחיר מרבי – 10 שקלים לאדם, נדמה לי. 
<אשר גרנר:>
לא. 12 ו-13. 

<תומר רוזנר:>
12 שקלים, סליחה, ולילדים מתחת לגיל מסוים – פטור. מבחינה זו, זהו חוק ראשי שגובר על תקנות שקבעה לעצמה רשות הטבע והגנים בנושא דמי כניסה, ולדעתנו לכן הגבייה היא איננה חוקית. 
<אורנה הוזמן בכור:>
עוד דבר שאנחנו נרצה לפקח עליו זה מחירי הכיסאות והשמשיות, שגם הם בחופים מסוימים נמצאים במחירים מופקעים, וגם את זה נבקש לכלול בתוך סל המוצרים.

<היו"ר דוד אמסלם:>
מאה אחוז. תודה רבה, אורנה. רק חסר לי דבר אחד בכל הנוסחה הזאת, וזה עוד מעט יגיד לנו כרמל.

בגדול, אני תמיד אומר בנושא של הרשויות, אני הרי בא מהרשויות. היה משפט שתמיד היה מדהים אותי, שהייתי אומר, יש איזו חלוקת עבודה בין הממשלה לרשות - ההכנסות אצל הממשלה, הוצאות אצל הרשות. 
עכשיו אני שואל שאלה פשוטה. אם אנחנו רוצים בעצם לפקח על המחיר וגם להוריד את המחירים, הרי בזמנו הייתה קרן ששיפתה אותם – אני בדקתי את זה – שישבה במשרד הפנים. 
ערן, אתם במדינה, כמה כסף אתם רוצים לשים לנושא הזה?

<ערן ניצן:>
בוקר טוב. 

<היו"ר דוד אמסלם:>
אני אספר משהו קטן – ניסיון אישי, ידע אישי, שני שקלים.

<ערן ניצן:>
קודם כול, אתה ירושלמי, לא יודע איזה ניסיון יש לך. 

<היו"ר דוד אמסלם:>
לא, אני מדי פעם הולך לבקר בחופים. 

<רחל עזריה (כולנו):>
לא, בדיוק בגלל זה אנחנו נאלצים ללכת לחופים בתשלום כי אנחנו מחפשים ב"ווייז" מה יש. 

<היו"ר דוד אמסלם:>
בזמנו היה חוף ניצנים. 

<ערן ניצן:>
ידעתי שתגיע לניצנים, אתה ירושלמי. 

<היו"ר דוד אמסלם:>
ביקרתי אותו לא מזמן. בושה וחרפה מה שקורה שם – הלכלוך, הכול. בסוף-בסוף, החופים האלה, מישהו צריך לתחזק אותם. זה עולה כסף, בעיקר הניקיון. עזוב את שאר השירותים – מים וכולי – מישהו צריך לשלם את זה. 
יש שתי אופציות. או שהמועצה האזורית של כרמל עם ה-20,000 איש שלו, עם הארנונה, משלמת את זה. דרך אגב, עם ישראל בא לשם. אם אתה אומר לו, רק התושבים שלך מתרחצים שם, בכלל אין בעיה, אבל הוא צריך עכשיו לנקות זבל של חצי מיליון איש שבאים אליו. 

<כרמל סלע:>
שני מיליון. 

<היו"ר דוד אמסלם:>
שני מיליון, סליחה. אז המדינה לא יכולה להסתכל על זה מהצד, להגיד לו, מר כרמל, זאת הבעיה שלך. 

עומדות בפניו שתי אופציות. או שהוא אומר, חבר'ה, מבחינת התקציב אני לא יכול, ממחר בבוקר אין שם כלום, ואז אף אחד ממילא לא יבוא לחוף הזה אחרי חודש כי הוא יהיה מטונף, או שהוא לוקח אחריות ומתחיל לנקות - -

<אשר גרנר:>
- - -

<היו"ר דוד אמסלם:>
- - ומתכתש עם הממשלה בכל דרך שהיא. לכן אני שואל אותך שאלה פשוטה, ערן. 
<אורי מקלב (יהדות התורה):>
אדוני היושב-ראש, גם לפארקים מגיעים אנשים.

<היו"ר דוד אמסלם:>
אני כרגע עושה דיון על החופים.

<אורי מקלב (יהדות התורה):>
אבל אני אומר, אנשים באים גם לפארקים, שם גם גובים כסף. 

<היו"ר דוד אמסלם:>
אורי, אתה לא מקדם אותי בדיון. אז נעשה כאן דיון על הפארקים. בשביל זה יש קרן קיימת, אני מניח שיש לה הרבה כסף. הפארקים העירוניים פה, בשביל זה יש מנה כבירה. יש הרבה דברים. דרך אגב, פארק – גם הארנונה. 
<רחל עזריה (כולנו):>
ההבדל בין פארק לזה, לא לכל הרשויות יש ים, ולכל הרשויות יש פארקים, ולכן זה כאילו מתחלק בצורה הוגנת יותר. 

<היו"ר דוד אמסלם:>
אבל אני לא בא מהזווית הזאת. דרך אגב, אם אתם רוצים אני אעלה עוד הרבה בעיות שיש ברשויות. אנחנו מדברים כרגע על החופים. 

ערן, כמה כסף אתם רוצים לשים בנושא?
<ערן ניצן:>
אני שמעתי את הדברים של אורנה, אני ודאי מזדהה איתם ברמה הכי בסיסית אבל אני חייב לומר - ואני אומר את זה גם לאורנה – זה לא שקיימנו שיח לפני העניין הזה. אורנה כרגע עדכנה את הוועדה שזו כוונתו של שר הפנים, להימנע מחידוש הצווים הללו בשנה הבאה.

אני לא מכיר את זה. יש לזה משמעויות תקציביות כמו שאתה אומר, צריך לשבת עם משרד הפנים, לראות. 

<רחל עזריה (כולנו):>
כמה היה בקרן? 

<ערן ניצן:>
זה לא שהדברים הללו מוצו או תואמו. אז בסדר, זו כמובן סמכותו של שר הפנים אבל צריך לשבת על זה.
<היו"ר דוד אמסלם:>
יהודה, זה מתחבר לדיון הקודם. גרנר, מתי ישבנו על הנושא? לפני חצי שנה?

<אשר גרנר:>
יותר מחצי שנה.

<היו"ר דוד אמסלם:>
אני אזכיר לך. ב-10 ביוני 2015, חצי שנה מהיום. אתה קיבלת את הפרוטוקול? 
<אשר גרנר:>
ברור.
<היו"ר דוד אמסלם:>
מה עשית אתו?

<אשר גרנר:>
גם שלחנו להם מכתבים מסודרים.

<היו"ר דוד אמסלם:>
לא מכתבים. מה עשיתם? 

<אשר גרנר:>
בהיבט הכסף יש תוכנית מסודרת. העמדה העקרונית של האוצר, לעשות לצורך העניין "נכסים מניבים" בתוך חופי הרחצה. זו העמדה. לכן מבחינה זו אין תקציב, זה הכול מושת על הרשויות המקומיות. זאת גם התשובה הרשמית. 
<ערן ניצן:>
לא, לא. אני לא יודע בשם מי אתה אומר את זה.

<היו"ר דוד אמסלם:>
שנייה. 
<כרמל סלע:>
הוא אומר את זה בשם - - -
<היו"ר דוד אמסלם:>
אל תפריע לי. אני עכשיו עם אשר גרנר. אשר, עשית אצלך דיון בנושא? עשית דיון או שדיברת אתו בטלפון?
<אשר גרנר:>
לא דיברתי אתו בטלפון, לא דיברתי עם הממונה על התקציבים, אבל בכל מקרה אני מדבר עם המשרד שלי, עם האנשים בתוך המשרד שלי, והתקציבים - אני לא עובד מול האוצר, אני עובד עם המפעילים. 
<היו"ר דוד אמסלם:>
הבנתי. אורנה, איך הדינמיקה של העבודה הפנימית אצלכם? 
<אורנה הוזמן בכור:>
הרי המדיניות נקבעה כבר בתחילת הקדנציה. בדיוני התקציב התחלנו לדבר עם האוצר, אמרנו שאנחנו נראה איך מתקדמים. לא קיבלנו סעיף ייעודי על העניין של השיפוי.

דווקא בעניין הזה של השיפוי - כי צריך לשפות פה את הרשויות – אני מאמינה, זה לא כסף גדול, אפשר יהיה להגיע עם האוצר למתווה. 
מה שאני רוצה לבוא ולומר, מעבר לשיפוי של אותם תשעה חופים שגובים כניסה, צריך לחשוב פה – ונמצא פה ערן, ועל זה כדאי לדבר – על פיתוח של רצועה של חופים חדשים.
<היו"ר דוד אמסלם:>
אני עוד לא שם. אני עוד לא שם. 
<אורנה הוזמן בכור:>
זה הכסף הגדול. 

<היו"ר דוד אמסלם:>
היה לי בוס שתמיד היה אומר – אנחנו חמור צולע וכל הזמן מעמיסים עליו עוד. אנחנו עם תשעה חופים לא מסתדרים, עכשיו את רוצה שנפתח עוד חופים? בואו קודם כול נסדיר את הגרושים באחזקה של החופים הקיימים. 
<אורנה הוזמן בכור:>
אנחנו בדקנו את עלויות אחזקת החוף בכל אחד מתשעת החופים. ראינו גם מה ההכנסות באותם חופים, כמה הזכיין של המסעדה משלם, כמה משלמים על הכיסאות, כמה על השמשיות וכמה על החנייה.
אנחנו עכשיו בעיצומה, אנחנו מסיימים עכשיו את העבודה הזאת. ראינו שיש איזשהו סכום שהוא לא סכום גדול. אני מאמינה שהאוצר ילך אתנו בעניין הזה, אבל עכשיו במסגרת אותה רפורמה שאנחנו רוצים לעשות בחופים, בהמשך לדיון שאתה קיימת לפני חצי שנה, אנחנו רוצים להסדיר גם את העניין של דמי הכניסה.
<היו"ר דוד אמסלם:>
כמה זמן אתם צריכים להסדיר את כל החבילה שביקשתי? ביקשתי לפני שישה חודשים, הבנתי שלא קרה שום דבר חוץ מלדבר ביניכם. כמה זמן אתם רוצים כדי להביא חבילה סגורה – עם האוצר ועם משרד הפנים, עם רט"ג ועם כולם?

<אורנה הוזמן בכור:>
בעניין של דמי הכניסה?

<היו"ר דוד אמסלם:>
כל החבילה. אני מדבר כרגע על שני מהלכים. אחד, להסדיר את הנושא הקיים, מה שהקראתי. אני הקראתי, אני עשיתי עבודה כאן והקראתי. סל השירותים שכולל את הקיוסק ואת מה שאמרת, את השמשייה וכולי וכולי. צריך להיות שם גם סל בסיסי לחוף, מה בעצם אתם מבקשים שיקרה בחוף, תשתיתית.
<אורנה הוזמן בכור:>
זה קיים. 

<היו"ר דוד אמסלם:>
בסדר. אני רוצה שתהיה חבילה אחת. שיהיה מוסדר הנושא הזה, הנושא הזה, שיוגדר מהי רמת הניקיון, ושזה יהיה משק סגור מבחינת הרשות, כמו שעשינו בכל מיני מקומות. יש מה שנקרא "נכסים מניבים" – קיוסק פה, קיוסק שם – כמה מכניס, כמה עולה האחזקה, כמה המדינה משתתפת ומה חלקה של הרשות. 

זו החבילה שאני הייתי בונה. לא מסובך. לא צריך לנסוע לאילת שבועיים כדי לגמור את זה. תאמיני לי, שלושה ימים, סגרנו את האירוע. 
היות ועשיתי את זה לפני חצי שנה, כמה זמן את צריכה כדי לסגור את האירוע, כדי שאני אעשה עוד דיון? חודש, חודשיים, שלושה?

<אורנה הוזמן בכור:>
אני אחלק את זה כי לא הכול אצלי יחד עם האוצר. מה שאצלי עם האוצר בעניין הזה, אנחנו יכולים לעשות את זה מהר.

יש לך כאן עוד מרכיב שהוא מאוד מרכזי, זה הסיפור של הפיקוח על המחירים. פה צריכים את עמדת משרד הכלכלה.
<היו"ר דוד אמסלם:>
ודאי, אורנה, אני אגיד לך איך זה עובד מבחינתי. אני אמרתי לאשר – יש אצלכם מנהל אגף בכיר, בחור טוב, אני אוהב אותו, קוראים לו אשר, זה התפקיד שלו. אם אשר בא ואומר לי: אני זימנתי את משרד התמ"ת והם לא רוצים, אז אני יודע מה לעשות. 

<עבדאללה אבו מערוף (הרשימה המשותפת):>
סליחה, אבל הוויכוח על המחירים זה לא בעלות אחזקת החוף. זה בכלל לא כולל. זה לא העלות של אחזקת החוף. 

<אורנה הוזמן בכור:>
לא, זה חלק מסל השירותים שאנחנו רוצים לתת. 
<היו"ר דוד אמסלם:>
לכן אני אומר, בגדול, אני הייתי מצפה בסוף, כשאנחנו יושבים בדיון הזה, שיגיד אשר, אחרי שהוא דיבר אתך: דודי, דיברתי עם משרד הכלכלה, הם לא מסכימים; דיברתי עם האוצר, פלוני אלמוני, עשיתי דיון, לא רוצים. לא דיברתי אתו בטלפון. עשיתי דיון, קבעתי אתו, הנה פרוטוקול, אני אמרתי כך וכך, ואז אני יודע מה לעשות בעניין הזה. 

כרגע מתנהל כאן דיבור קצר לגבי הנושא הזה. זה דבר שאני חושב שהוא היה כבר צריך להיות מוכן. 

הזמן של הוועדה יקר, אני לא מתבטל כאן. אמרתי, אם אני הייתי פה המנכ"ל של כל הכנסת הזאת או כל המשרדים, אני מניח שגם בדיון הזה כבר הייתי פועל אחרת. 

לכן אני אומר, אני מבין שלא באנו "מבושלים" לדיון.

<אורי מקלב (יהדות התורה):>
אדוני, אנחנו מסתמכים על זה שאתה תהיה מנכ"ל של הליכוד.

<היו"ר דוד אמסלם:>
אני מבין שאחרי חצי שנה העסק לא "מבושל" עדיין. אתם רוצים עוד זמן.
<אורנה הוזמן בכור:>
ממש לא. מבחינת משרד הפנים יש פה תוכנית שאנחנו הכנו, ובאנו מוכנים, אדוני היושב-ראש. צריך לקבל פה תשובות, גם ממשרד האוצר וגם ממשרד התמ"ת.
<היו"ר דוד אמסלם:>
הם מודעים לזה? משרד התמ"ת.

<כרמל סלע:>
גם המשרד להגנת הסביבה.

<היו"ר דוד אמסלם:>
אתה פנית לתמ"ת, אשר?

<אורנה הוזמן בכור:>
אנחנו פנינו למשרד התמ"ת. אני פניתי למנכ"ל משרד התמ"ת וגם לשר התמ"ת, בצורה מסודרת. 

<היו"ר דוד אמסלם:>
בוא נשמע. בבקשה.

<דוד שטיינמיץ:>
שמי שטיינמיץ דוד, אני מנהל אגף תקציבים וגם המפקח על המחירים במשרד. יש מכתב תשובה שכתב השר דרעי לשר סילבן שלום, מתאריך 25 באוגוסט, יש בו פירוט שלם למה אי אפשר לעשות פיקוח על המחירים בחופי רחצה. 
<היו"ר דוד אמסלם:>
תסביר לי למה.

<דוד שטיינמיץ:>
קודם כול, יש פה תנאים על מה חוק פיקוח המחירים חל. אחד הדברים שהוא חל – אם הגוף שמייצר, הוכרז עליו מונופולין או דבר כזה, כל המוצרים שהם רוצים הם מוצרים שנמכרים היום בתחרות. כשאתה עושה על מוצר מסוים פיקוח מחירים, זה פיקוח על המחירים בכל הארץ. לא ייתכן שבגלל שמוכרים באיזשהו חוף, גם תושבים בטבריה או - - -
<היו"ר דוד אמסלם:>
למה? לא, לא. דוד, אתה התבלבלת. 

<רחל עזריה (כולנו):>
אי אפשר להביא ארטיק לחוף ממקום אחר. 

<היו"ר דוד אמסלם:>
לא הבנתי את הטענה. 

<דוד שטיינמיץ:>
אני אתן לך דוגמה. היום מוכרים במבה או מוצרים אחרים, מוצרים שהם אינם בפיקוח, מפני שיש תחרות. אם עכשיו הולכים במקום מסוים, למשל בחוף הרחצה, ומוכרים אותם במחיר מופקע, אתה תבוא ותגיד לי, תעשה עליהם פיקוח מחירים.
<היו"ר דוד אמסלם:>
לא. 

<דוד שטיינמיץ:>
תעשה פיקוח מחירים על כל מוצר. להערכתי, פיקוח מחירים הוא פיקוח כלל ארצי. 
<תומר רוזנר:>
למה? אזורי. 

<היו"ר דוד אמסלם:>
לא, לא, לא. אתה מתבלבל, מר דוד. 

<רחל עזריה (כולנו):>
אבל אתה לא יכול להביא מהבית ארטיק.

<דוד שטיינמיץ:>
כאשר היצרן עצמו מפיק רווח מעבר למה שהוא צריך להפיק - - -
<היו"ר דוד אמסלם:>
אל תאריך, אני הבנתי. 

<דוד שטיינמיץ:>
במקרה שלנו יש זכיין. למה שהרשות המקומית שנותנת לזכיין, תכתוב לו חמישה מוצרים, שבעה מוצרים שעליהם יגידו אלה מחירי המקסימום שאתה יכול למכור אותם, ואם אתה רוצה להשתתף במכרז, בבקשה, אבל בטח לא להכניס אותם - - -
<איתן ברושי (המחנה הציוני):>
מתי פותחים את הדיון?

<היו"ר דוד אמסלם:>
אני רוצה להבין. מה שאתה אומר - - -

<אורי מקלב (יהדות התורה):>
שנבין את זה אנחנו. הדבר המקביל – בבתי-חולים, בתי קולנוע, גם היו הפקעות מחירים. אנחנו חוקקנו חוק מיוחד, פיקוח מחירים על בתי קולנוע, פיקוח מחירים על בתי-חולים, קיבלו או לא קיבלו.
מוצר מסוים שאין עליו פיקוח – כשהוא נכנס לבית קולנוע אתה יכול להגיד - - -

<היו"ר דוד אמסלם:>
אני הבנתי, אורי.

<אורי מקלב (יהדות התורה):>
אתה יכול להגיד שבחופים יהיה כך וכך, לא יותר מכך וכך. 

<רימונה חן:>
זה במסגרת החוק הקיים. 

<היו"ר דוד אמסלם:>
אני רוצה להתעכב אתו, להבין מה הוא אומר. סמוך עלי, אני מבין בדיוק את העסק הזה מצוין. 
דוד, אני גם מכיר כמה התנהלויות פה בעיר, יש לנו אצטדיונים, יש לנו כל מיני דברים. אני שואל שאלה פשוטה, האם אתה טוען שזה לא מהתפקיד שלך לעשות פיקוח מחירים במקומות מהסוג הזה שהם לכאורה סוג של מונופול, אלא אתה אומר, במסגרת הזיכיון שיעשו את זה שם. זה מה שאתה אומר?

<דוד שטיינמיץ:>
זה לא בסמכותי על חוק פיקוח מחירים. 
<היו"ר דוד אמסלם:>
הבנתי. אורנה. 

<אורנה הוזמן בכור:>
יהודה, אתה רוצה להתייחס לזה?

<יהודה זמרת:>
אנחנו לא יכולים לחייב מה שנקרא - - -

<היו"ר דוד אמסלם:>
דרך אגב, הבעלות של החופים היא של מי? של הרשות? של המדינה? של מי? 

<יהודה זמרת:>
מינהל מקרקעי ישראל. חלק מהחופים, אולי רובם, הם מקרקעי ייעוד, הם מקרקעים של מינהל מקרקעי ישראל שהקצה אותם לרשויות המקומיות לצורך ניהול חופי רחצה. 
<היו"ר דוד אמסלם:>
זאת אומרת, זה בעלות של המדינה. אני מניח, לא נראה שיש עיר מסוימת שיש לה חוף שלה. 

<קריאה:>
יש. יש. 

<קריאה:>
בעלות המדינה. 

<היו"ר דוד אמסלם:>
יש דבר כזה?

<יהודה זמרת:>
אני לא יכול לדעת אם תל-אביב אולי בגלל שאנחנו מדברים בעיקר על כאלה שאין להם חוף בבעלותם. אני לא אגיד, לא בדקתי את כולם. 
<תומר רוזנר:>
יש תל-אביב, יש טבריה.

<יהודה זמרת:>
אולי טבריה. הרשויות האלה, יכול להיות. רובם של החופים הם מינהל מקרקעי ישראל, שבעצם החכירו אותם לטובת הרשות המקומית לניהול חוף רחצה.
<היו"ר דוד אמסלם:>
זאת אומרת, הוא בעצם הכפיף אותו לרשות עצמה ואמר לה, נא לנהל את החוף לפי ראות עינייך. ככה? דרך אגב, יש חוזה, יש הסדרה, או שככה קמה המדינה? פשוט קמה המדינה עם החוף ליד העיר ונגמר העניין, אף אחד לא שאל שאלה, אף אחד לא נתן תשובה, ונגמר.
<יהודה זמרת:>
אבל עקרונית, יש החלטת מינהל שאומרת להקצות את החופים, מה שנקרא, ומסדירה בעצם - - -
<היו"ר דוד אמסלם:>
יש הקצאה פורמלית של כל החופים?

<יהודה זמרת:>
אמורים להיות הסכמים בינם - - -
<היו"ר דוד אמסלם:>
שאלתי אם יש הקצאה.

<יהודה זמרת:>
אני לא בדקתי ואני לא יודע.

<קריאה:>
יש הסכמים, והמינהל עושק את הרשויות. 

<היו"ר דוד אמסלם:>
אני עוד לא שם. אשר, יש הסכמים בין המדינה לבין הרשויות כולן?

<אשר גרנר:>
יש הסכמים עם רמ"י, עם כל הרשויות.

<היו"ר דוד אמסלם:>
כל רשות, יש לה את ההסכם? אין חוף שאין בו הסכם? 
<אשר גרנר:>
אני לא יודע להגיד לך באופן גורף אבל אני יודע שיש הסכמים. לפחות ראשי הרשויות - - -

<היו"ר דוד אמסלם:>
מה אומר ההסכם ברמת העיקרון? הרשות משלמת משהו בשביל ניהול החוף שהיא אמורה לנהל?

<אשר גרנר:>
אני חושב שרני אידן מכיר טוב. 

<רני אידן:>
אני ראש מועצת עמק חפר. יש לי כרגע מחלוקת קשה עם משרד הפנים ועם מינהל מקרקעי ישראל על אחד החופים. גובים מאתנו שם שני סכומים – אחד כל פעם לשבע שנים על ניהול חוף הרחצה עצמו.
<היו"ר דוד אמסלם:>
זה חוף פתוח או שגם אתה גובה כסף?

<רני אידן:>
אני גובה חנייה בשישי-שבת. גובים מאתנו שני סכומים – אחד על ניהול החוף - - 

<קריאה:>
זה גם באמצע שבוע.

<רני אידן:>
- - ואחד על הקיוסק שיש שם, כמיליון שקל לתקופה ארוכה.
<היו"ר דוד אמסלם:>
זאת אומרת, בא המינהל ואומר לך - - -

<רני אידן:>
אומר, לא רק שהמדינה לא עוזרת - - -

<היו"ר דוד אמסלם:>
הבנתי. אומר, יש קיוסק, אתה הרי מוציא אותו לשכירות, למה לא תשלם לי את הכסף? ככה הוא אומר לך?
<רני אידן:>
בדיוק ככה. 

<היו"ר דוד אמסלם:>
הבנתי. בעצם כמו שאמרתי, הכנסות שם, הוצאות פה. 

<רני אידן:>
ואם נלך לשיטתך, שהמדינה תממן, כמו שהיה עד שנות התשעים, את חופי הרחצה כמגדל רחצה עם מינימום השירותים ההכרחיים, אני מניח שרמת השירות תשתפר מאוד, המחירים ירדו, ולכולם יהיה טוב.

<היו"ר דוד אמסלם:>
הבנתי. 

<ערן ניצן:>
לא בהכרח מתגעגעים לחוף של שנות התשעים.

<היו"ר דוד אמסלם:>
אתה לא מתגעגע לשום דבר שעולה כסף, זה אני יודע.
<ערן ניצן:>
לא, לא נכון. המצב של החופים השתפר.
<היו"ר דוד אמסלם:>
בואו נתקדם. אנחנו מדברים כרגע על המינימום למונדיאל, אנחנו לא מדברים כרגע לשדרג את החופים, מה שצריך להיות היום.

אני רוצה להבין, ואורנה, זו התשובה שבעצם אני מבין ונשמע לי סביר מאוד. זה אומר שבמסגרת הזיכיון של החוף, שם אתה מגדיר את החבילה במסגרת המכרז. אם אתה עושה מכרז לקיוסק, כמפעיל חוף, אתה משרד הפנים אומר לעירייה או מי שעושה – בהפעלת הקיוסקים יש חבילת שירותים שאתם אמורים לתת אותה במחירי בסיס. 
<יהודה זמרת:>
אני לא יכול להכתיב כמשרד הפנים. 

<היו"ר דוד אמסלם:>
מי יכול להכתיב?

<יהודה זמרת:>
בסופו של דבר, או שהמינהל יבוא ויגיד שהוא נותן את הקיוסק בהנחה - - -
<היו"ר דוד אמסלם:>
יהודה, שאלתי מי יכול להכתיב.
<יהודה זמרת:>
בעל הקרקע.

<היו"ר דוד אמסלם:>
מי זה? המינהל. 

<יהודה זמרת:>
אם המינהל יבוא ויגיד - - -

<היו"ר דוד אמסלם:>
הבנתי. מי פה מהמינהל? 

<ערן ניצן:>
הוא לא מדבר על הקצאת הקרקע. הוא מדבר על - - -

<היו"ר דוד אמסלם:>
לא, לא, לא. ערן, לא לעזור לי. 
<ערן ניצן:>
אני מהמינהל, נגיד. 

<היו"ר דוד אמסלם:>
אתה מן המינהל. אז אני שואל שאלה פשוטה, אני מתחבר למה שיהודה אומר. יהודה בא ואומר – מבחינת הסמכות החוקית, אין לי, רק בעל הקרקע יכול. זה כמו שעיריית ירושלים, היות והיא בעלים של טדי, היא אומרת למי שרוצה להפעיל את הקיוסקים – אין בעיה, אתה רוצה להפעיל קיוסקים, אני רוצה את החבילה הזאת, תן לי את זה במחיר מסוים ועכשיו בוא תספר לי כמה כסף אתה רוצה לשלם לי או כמה כסף אתה רוצה שאני אשלם לך.
<ערן ניצן:>
מאה אחוז.
<היו"ר דוד אמסלם:>
אתה כמינהל, אני שואל שאלה. אתה בעצם יכול לבוא ולתת הנחיה לכל הרשויות שמפעילות חופים לגבי החבילה, להגיד להם: רבותי, במבה, ביסלי, שתייה, ארטיק לימון, לא יעלה מעל תקרה כזאת וכזאת.
<ערן ניצן:>
אני אקח דווקא את הדוגמה של ירושלים עם ה"ארנה". המינהל מקצה שטח, העירייה בוחרת לממש אותו כ"ארנה" ועם התנאים שיש לה. 
<היו"ר דוד אמסלם:>
לא, אני לא שאלתי. אתה רוצה להשאיר את זה לרשות?

<ערן ניצן:>
היושב-ראש, נדמה לי שהמינהל – נדמה לי - מקצה את החוף הזה לרשות והיא בהתקשרויות - - -

<היו"ר דוד אמסלם:>
אתה משאיר את זה למגרש של הרשות? זה מה שאתה אומר?

<ערן ניצן:>
נדמה לי שכן. 

<היו"ר דוד אמסלם:>
אבל אתה רואה מה קורה. היות והרשות, אין לה כסף ויש לה הוצאות, מה היא עושה? היא אומרת, מצדו, שהוא ימכור ביסלי ב-30 שקל כי הוא יקבל יותר על הקיוסק. 
לכן אני אומר, יש לך פה ניגוד עניינים בתפיסה. מצד אחד, מינהל מקרקעי ישראל אמור להביא את זה במינימום – אתה מבין את הבעייתיות. מצד שני, אתה כאוצר – הרי בסופו של דבר אם תקבל מפה הנחה, אתה תצטרך לשלם אותה מפה. לכן, אתה כרגע נמצא באיזושהי דואליות פנימית, אתה לא יודע לאן להתקדם. 
<ערן ניצן:>
אני מתמודד איתה, אנחנו כולנו חיים פה.
<היו"ר דוד אמסלם:>
לכן, אני מבין שמבחינה חוקית – ותקן אותי, יהודה, אם אני טועה – כרגע, כל הנושא של הפיקוח הזה יכול להתבצע רק באמצעות בעל הקרקע, שהוא מכתיב את ההסכם לרשויות. 

<ערן ניצן:>
לא, לא. אני לא חושב שרמ"י הוא המפקח. 
<יהודה זמרת:>
אני מנסה להסביר. הרשות המקומית, יש לה נכס, היא קיבלה את הנכס, היא שילמה עליו גם למינהל או שהוא נכס שלה, והיא במידה מסוימת מוציאה אותו לזכיין. הכללים שלה, איך היא מנהלת את הנכסים שלה, אנחנו לא - - -
<היו"ר דוד אמסלם:>
לא, אני אסביר. אני מקבל את העמדה של דוד כי במדינת ישראל אין רק חופים. יש חופים, יש אצטדיונים, יש הרבה מקומות שהציבור הרחב בא לבקר בהם, והם סוג של מונופול – שיש בפנים קיוסק, לפעמים גם שירותים ולפעמים עוד כמה דברים.
אז הוא עכשיו לא יכול לקבוע תעריף לבמבה – ככה שם, ובמוזיאון ככה. לכן, הוא משאיר את זה למגרש של הרשויות, לכאורה.

<אורי מקלב (יהדות התורה):>
אדוני היושב-ראש, אנחנו בכנסת. מוציאים זיכיון להפעלת מזנון ומגבילים את המחירים, אומרים: אתם לא יכולים במחיר הזה למכור בקבוק שתייה או כוס קפה מעבר למחיר הזה. 
<היו"ר דוד אמסלם:>
אבל אני הסברתי. 

<אורי מקלב (יהדות התורה):>
הרשות המקומית יכולה, אין שום בעיה. 

<היו"ר דוד אמסלם:>
אני הסברתי. אורי, אבל אתה לא מקדם אותי. 

<אורי מקלב (יהדות התורה):>
אני כן שואל אותך שאלה ואני דווקא פונה ליהודה. האם מותר בשטח לקיים פעילות מסחרית? אם ארנה נמצאת בשטח - - - 
<היו"ר דוד אמסלם:>
אורי, לא, תן לי להוביל את הדיון לאן שאני רוצה. 

<קריאות:>
- - -

<היו"ר דוד אמסלם:>
רבותי, אורי, אתה כל הזמן מעלה לי עוד דברים שהם מסיטים אותי מהדיון. יש לנו עוד חצי שעה ואני רוצה להתחיל להתקדם.

אני כרגע לא מעוניין לדעת האם יש זכות או יש חוק, או מוסדר קיוסק בבית-הספר. לא מעניין אותי עכשיו. אתה רוצה לעשות דיון כזה, תפנה אלי, נעשה דיון על קיוסקים בבתי-ספר. 
אני כרגע מקיים דיון על החופים. הסיפור של הקיוסק הוא משני פה, אני נתקע על הקיוסק כרגע ואני רוצה להתקדם קדימה. 

<אורי מקלב (יהדות התורה):>
יש לך תשובה.

<היו"ר דוד אמסלם:>
אני מבין שיש בעיה, כרגע לא מוסדר חוקית הנושא. זה מה שאני מבין. 
<אורי מקלב (יהדות התורה):>
חוקית זה לא מוסדר. 

<היו"ר דוד אמסלם:>
יפה. תומר, מה אתה מציע?

<תומר רוזנר:>
הרשות המקומית בהחלט מוסמכת ויכולה לעשות הסדרה של מחירים מרביים לשירותים שמסופקים על-ידי זכיינים, שלהם היא מוסרת את ההפעלה של מתקנים בחוף הרחצה.

אין ספק שהרשות יכולה לעשות את זה, הדבר נעשה ברשות שדות התעופה למשל. 

<היו"ר דוד אמסלם:>
אנחנו יודעים, אבל הם לא עושים. אני לא רוצה שהרשויות יעשו את זה.

<תומר רוזנר:>
אבל הם לא עושים. 
<קריאה:>
חלק עושים, אגב. 

<טל פילטר:>
בתל-אביב אנחנו עושים. 

<היו"ר דוד אמסלם:>
לא משנה, חבר'ה. מי שעושה, תבוא עליו הברכה, אבל אנחנו מדברים על כאלה שלא עושים. 
<תומר רוזנר:>
הסיבה שהרשויות לא עושות את זה היא סיבה פשוטה, כי הן רוצות למקסם את ההכנסות שלהן.

<היו"ר דוד אמסלם:>
ברור לי שהם לא עושים את זה מרוע. 

<תומר רוזנר:>
נכון. ולכן, יש שתי אפשרויות. האפשרות האחת שצריך לבחון אותה היא האפשרות של חוזר מנכ"ל משרד הפנים, שבו יונחו הרשויות במכרזי ההקצאה.
<היו"ר דוד אמסלם:>
משרד הפנים יכול להוציא הנחיות מהסוג הזה?
<יהודה זמרת:>
אני רואה עם זה בעיה כי אני גם גורם להם הפסד הכנסות, שאני לא משפה אותם.

<היו"ר דוד אמסלם:>
אל תיכנס לזה. 

<תומר רוזנר:>
זה סיפור אחר.

<קריאות:>
- - -

<היו"ר דוד אמסלם:>
לא, לא. יהודה, אנחנו לא עוסקים כרגע באגרות שמירה וכולי. אני שואל שאלה פשוטה. מה שאומר תומר – נראה לי, אם זה חוקית נכון, אז בואו נלך על המתווה הזה. 
<יהודה זמרת:>
לא. בחוזר מנכ"ל זה לא נכון. כשאני מפיק חוזר מנכ"ל שהוא בעצם בין חיקוק לבין הוראה מינהלית, אני לא יכול לעשות את זה שאני פוגע בקניין של הרשות המקומית. 

<תומר רוזנר:>
אם אתה לא משפה אותה, זה נכון. 

<יהודה זמרת:>
זה מה שאמרתי. 

<תומר רוזנר:>
זאת שאלה אחרת. 

<קריאה:>
זאת השאלה העיקרית. 

<אורנה הוזמן בכור:>
איך אתה משפה? 

<איתן ברושי (המחנה הציוני):>
יש לי פתרון. 

<היו"ר דוד אמסלם:>
אפשר להוציא את זה דרך תקנות משרד הפנים? 

<יהודה זמרת:>
לא. אני לא חושב.

<היו"ר דוד אמסלם:>
מה אפשר? יהודה, מה אפשר לעשות? איך אתה מסדיר את זה? 

<יהודה זמרת:>
אני לא מכיר, קודם כול צריך לראות. השאלה הגדולה אם צריך לעשות את זה במסגרת חקיקתית, האם צריך לפנות לרשויות המקומיות, ובמידה מסוימת נעשו דברים בעבר.
הרי בסופו של יום, הרשויות עושות את זה כי הן צריכות את התקציב. ולכן, למרות שכולם אומרים לא לדון בתקציב, אני בא ואומר – הרשויות המקומיות היו מקבלות על עצמן לעמוד בסטנדרט והיו עושות הכול, אבל יש להן - - -
<היו"ר דוד אמסלם:>
יהודה, אני לא שם. אני שואל שאלה אחרת, ותענה לי ברשותך. אני הבנתי שמרוב ה"שקשוקה" לא יוצא פה כלום בשום נושא, אז אני רוצה לסדר אותו. 
אני שואל אותך, תענה לי רק על זה. אתה יכול להוציא חוזר מנכ"ל משרד הפנים להסדיר את הנושא? את התקרה? חוקית, אתה יכול או לא? 

<יהודה זמרת:>
אני חושב שיש לי בעיה חוקית לעשות את זה. 

<תומר רוזנר:>
לא, אבל מסיבה תקציבית, לא מסיבה - - -
<היו"ר דוד אמסלם:>
עזוב תקציבית.

<יהודה זמרת:>
זה לא תקציבית. זה סיבה של קניין. בוא נגיד, אם אני לא משפה אותם, אני במידה מסוימת עושה משהו שאני מחייב אותם, מפיל עליהם נטל.
<היו"ר דוד אמסלם:>
אתה לא מחייב אותם בעוד כל מיני דברים? 

<רחל עזריה (כולנו):>
אבל מה זה קניין? הרשות המקומית, יש לה קניין בחוק?

<קריאות:>
- - -

<היו"ר דוד אמסלם:>
חבר'ה. 

<יהודה זמרת:>
בחוזר מנכ"ל.

<רחל עזריה (כולנו):>
אז מה? 

<היו"ר דוד אמסלם:>
אני שואל, בחוזר מנכ"ל אתה לא מגביל אותם בעוד כל מיני דברים? יש תעריפים בחוזר מנכ"ל שאתה מגביל אותם?

<יהודה זמרת:>
לא. 

<היו"ר דוד אמסלם:>
אף תעריף? בשום נושא?

<יהודה זמרת:>
אגרת שמירה, עשיתי את זה בצו. 
<היו"ר דוד אמסלם:>
בשום נושא? שום דבר? אני לא מכיר. הרי אתה היועץ המשפטי הרבה שנים במשרד הפנים, אני לא בקי בזה.

<יהודה זמרת:>
אני לא זוכר שהגבלתי אותם. לקחת על נכס של העירייה ולהגיד לא לגבות ממנו – אם אתה מוכר את הנכס הזה, לא תגבה ממנו יותר. גם אם מחירי הדיור עלו, לא אמרתי להם אל תרוויחו, אל תיקחו. 
<היו"ר דוד אמסלם:>
טוב. תודה. 

<אילן שדה:>
משרד הפנים יכול להתנות את זה שהוא יתקצב את החופים בכך שתהיה הסדרה - - -
<היו"ר דוד אמסלם:>
אני יודע לשרשר את זה עוד, אבל אני עוד לא שם. אני רוצה לשמוע את היועץ המשפטי.

<תומר רוזנר:>
האפשרות השנייה, והיא אפשרות של הבית הזה, לחוקק – כמו שאמר חבר הכנסת מקלב מה שנעשה לגבי הכנסת פריטי מזון ואחרים לבתי קולנוע או דבר כזה – שהמחוקק ייתן את דעתו. כמו שהוא נתן את דעתו על דמי כניסה, ייתן דעתו גם לנושא הזה.
<היו"ר דוד אמסלם:>
הבנתי. דרך אגב, דמי הכניסה, הם באו דרך משרד הפנים או שזה הוועדה?

<תומר רוזנר:>
זה חקיקה פרטית. 

<היו"ר דוד אמסלם:>
אורנה, מה את מציעה לעשות? אתם רוצים שזה יבוא בחקיקה פרטית או שאתם תעשו את זה?

<אורנה הוזמן בכור:>
את מה? את העניין של המחירים?

<היו"ר דוד אמסלם:>
בוודאי. 

<אורנה הוזמן בכור:>
אני לא יודעת לעשות את זה.

<היו"ר דוד אמסלם:>
את לא יודעת לעשות את זה?

<אורנה הוזמן בכור:>
לא. 

<היו"ר דוד אמסלם:>
טוב, אנחנו בוועדה. אוקיי, אני אעשה את זה בוועדה. אנחנו נשכור מומחה. 
<אורנה הוזמן בכור:>
אני רוצה רק להגיד, אתה נתת דוגמה של האצטדיונים. חוף הים, הוא לא דומה לאצטדיון. כשאתה בא לאצטדיון, אתה משלם דמי כניסה. אתה יודע ששילמת דמי כניסה, אתה קונה בקיוסק.
חוף הים, אני עומדת על כך שלא יהיו דמי כניסה וזה יהיה פתוח לכולם. לא צריכים לעשוק את האזרחים בעניין של המחירים בקיוסק, אז מה פתאום זה צריך לבוא מהרשויות? אני לא מבינה איך משרד התמ"ת אומר, תכפי על הרשויות להוריד את המחירים. 
<היו"ר דוד אמסלם:>
משרד התמ"ת בא ואומר: רבותי, אני לא יכול לעשות הגבלת מחירים רק לקיוסקים בחופים.
<אורנה הוזמן בכור:>
אבל זה גזל.

<היו"ר דוד אמסלם:>
לא קשור. גם באילת בקיוסק בדרך הוא מוכר במבה ב-100 שקל. לכן הוא אומר, אני עושה הגבלה במדינה. אני הבנתי את מה שהוא אומר. 

אני רוצה להתקדם. האם משרד הפנים רוצה לקחת את הנושא הזה כי אני רואה את זה כתפקידו? ואם לא, אני כוועדה, אני אשכור פה מומחה שיעשה את זה. תגידו לי מה אתם רוצים.

<אורנה הוזמן בכור:>
אני לא יודעת לעשות את זה.

<היו"ר דוד אמסלם:>
אוקיי. אין שום בעיה. אנחנו נעשה בוועדה. אני אשכור מומחה שיבוא ויבנה גם את החבילה, ואנחנו נוביל את זה כחקיקה פרטית בתוך הוועדה. 

אתה כל הזמן מצביע, אני ראיתי.

<אהוד פלג:>
אני רוצה לעזור לך. 

<היו"ר דוד אמסלם:>
לא, לא צריך. בסוף אני אתן לכם. אני אסדיר את זה בתוך הוועדה ואנחנו נוביל את זה. אני חושב שזה לא מכובד מבחינת משרד הפנים שאני מוביל את הנושאים האלה, אבל אין בעיה.
<אורנה הוזמן בכור:>
אדוני היושב-ראש, צריך להבחין בין חופי רחצה – מהות הדיון היא על חופי רחצה, על הכניסה לחופי רחצה, על אותה חבילה.

<היו"ר דוד אמסלם:>
עוד מעט. עכשיו אני בא.

<אורנה הוזמן בכור:>
אנחנו רוצים לבנות כאן. אני, יש לי בטן מלאה על המחירים בחופים, על זה שגובים כניסה.
<היו"ר דוד אמסלם:>
נכון. נכון. 
<אורנה הוזמן בכור:>
על זה שהוא גובה חנייה במחיר מופקע. 

<היו"ר דוד אמסלם:>
נכון. אני עובר אחד אחד עכשיו. 

<לירון אדלר מינקה:>
אבל הוא גובה כי הוא לא יכול להחזיק את החוף. 

<אורנה הוזמן בכור:>
אז בסדר, אז אמרנו. יש לי פה טבלה מסודרת כמה עולה אחזקת החוף וכמה ההכנסות שלו. בפער הזה אנחנו כמדינה צריכים לשפות. 
<תומר רוזנר:>
יפה. 

<אורנה הוזמן בכור:>
פה אנחנו נכנסים. 

<היו"ר דוד אמסלם:>
כאן בדיוק אני רוצה להתקדם. אני עושה הפרדה. מה שאת עשית, אני כבר פירקתי את זה. אני לקחתי מה שנקרא את ההכנסות וההוצאות. 
ההכנסות בחוף כרגע הן משני מרכיבים. אחד זה הקיוסקים, שזה גם פונקציה של המחיר בקיוסק. אם הקיוסק ימכור במבה ב-50 שקל, אז הוא יוכל לשלם דמי זיכיון גבוהים, ואם הוא ימכור במבה ב-3 שקלים, הוא יצטרך לשלם משהו. אז אני מפרק את המרכיבים. 

מחירי הכניסה ידועים לנו. לכן, אני כרגע בא לעיקרון, אני לא נכנס לסוג המחיר. אנחנו דיברנו על הנושא של הכניסה, דיברנו על כך שאנחנו רוצים להסיר את הכניסה, ואז בסופו של דבר נצטרך עכשיו לדבר על השיפוי. זה בדיוק מה שאני רוצה כרגע לעשות. 
לכן אני אומר – אם אתם רוצים לסגור את החבילה כמשרד פנים, שיש לו אגף לטיפול בחופים.
<אורנה הוזמן בכור:>
השיפוי בעניין של המזנונים לא צריך לבוא דרך המדינה.
<קריאות:>
- - -

<היו"ר דוד אמסלם:>
זה חלק מהחבילה. הרי בסופו של דבר, זה משק סגור. אנחנו בונים משק סגור לחוף, כשאנחנו אומרים – יש את התעריפים של עלות החוף. זה ההוצאות.
יש לנו עכשיו הכנסות. הכנסות באות משני מקורות מרכזיים – יש לנו כמו שאמרתי את השכירויות מהחוף, את דמי הכניסה, חנייה, ואת הדלתא החסרה, אם חסרה. 

<אורנה הוזמן בכור:>
אבל הדלתא החסרה, אם היא חסרה, בנתונים שיש היום – אם עלות אחזקה של חוף, בממוצע, היא מיליון שקל, בממוצע כי זה נע בין טווח מחירים, וההכנסות שלו הן חצי מיליון שקל, והמדינה צריכה לפצות כאן בחצי מיליון שקל, זה אני יכולה להגיד לך שמשרד הפנים יחד עם משרד האוצר, אני יודעת לקחת את זה על עצמי. 
אתה רוצה להכניס את המרכיב של המזנונים, שיבוא - - -

<תומר רוזנר:>
לא. 
<אורנה הוזמן בכור:>
כן.

<תומר רוזנר:>
לא, לא. השאלה היא כזאת. נגיד שמשרד הכלכלה היה - - -
<אורנה הוזמן בכור:>
אתה לא צריך לשרשר את זה על הרשויות, אתה צריך להביא את זה כפיקוח. 

<קריאה:>
אף אחד לא שרשר. 

<אורנה הוזמן בכור:>
כן, אתה מביא את זה על הרשויות. 

<היו"ר דוד אמסלם:>
אני אסביר. הכול משורשר בסוף על התעריף. בסוף, הדלתא היא גם פונקציה של שכירות המבנה. שכירות של המבנה היא פונקציה של המחירים בקיוסק. אם אתה עושה פיקוח, בסוף בדלתא זה תמיד יבוא לידי ביטוי. 
<אורנה הוזמן בכור:>
לא. אז אם הוא ירוויח 100% ולא 150%, אף אחד לא יתמוטט. 

<היו"ר דוד אמסלם:>
אז הוא ישלם דמי שכירות יותר נמוכים.
<אורנה הוזמן בכור:>
לא. 

<כרמל סלע:>
יש חופים שאין קיוסקים בכלל, על זה לא מדברים. 

<אורנה הוזמן בכור:>
נכון. 

<יחזקאל סיבק:>
המבנה הפוך. המבנה צריך להתחיל מהתקצוב של החוף על-ידי המדינה - - 

<אורנה הוזמן בכור:>
של כל החופים. לא רק המוכרזים. 

<יחזקאל סיבק:>
- - ואחר כך נראה מה אפשר - - -
<היו"ר דוד אמסלם:>
שאר הדברים היו ברורים לי, רבותי. המחיר ברור לי, החנייה ברורה לי. המחיר, אנחנו כבר יודעים מהו, הרי על זה דנו בפעם הקודמת. 
אני דיברתי כרגע – בגלל שהתחלנו בקיוסק, אז באמת, אולי זו הייתה טעות להתחיל בקיוסק, אבל שני הסעיפים הראשונים, הייתי מדלג עליהם שתי דקות, ואז היה מתפתח דיון על הקיוסק. 

בסופו של דבר, באמת מעניין אותי מה עמדת האוצר בעניין הזה ואחרי כן אני אתפור שוב פעם את החבילה, כולל הקיוסקים. בבקשה.
<ערן ניצן:>
עולות שלוש סוגיות, ברשותך היושב-ראש. האחת היא באמת העובדה שמשרד הפנים היום מפקח ומאשר בצווים שלו כניסות לחופים, יש תשעה חופים כאלה. לא התקיים עדיין שיח בין הגופים המקצועיים בתוך המשרדים כדי להבין את המשמעויות של הסרת הצווים – לבקשתך וכמובן לבקשת אורנה, נקיים אותו, נבין את המשמעויות ונראה ביחד.
<היו"ר דוד אמסלם:>
למה הורדתם את התקציב מהעבר? היה תקציב, הייתה תקנה.
<ערן ניצן:>
אני רק יודע שלא כל כך מתגעגעים לים של פעם, הוא היה הרבה יותר מזוהם. זה מה שלימדו אותנו. 
<היו"ר דוד אמסלם:>
הרי ברור לך, כדי לנקות את הים שהיה מזוהם פעם צריך להשקיע כסף.

<ערן ניצן:>
כן, כן, אנחנו עושים. דרך אגב, משרד האוצר – אתה יודע את זה – גם סביב הכינרת יצר המון פתרונות ושיפר את החופים. 

<קריאה:>
אבל גם תקצב.

<היו"ר דוד אמסלם:>
אוקיי. ערן, עוד שאלה ברשותך. ערן, אתה מקבל את הנחת העבודה שלנקות את החופים ולהחזיק אותם ברמה סבירה זה עולה כסף והמדינה צריכה להיות צד בעניין גם?
<ערן ניצן:>
אני מקבל שזה עולה כסף. אני אגיד לך מה אני לא מקבל.

<היו"ר דוד אמסלם:>
אני שואל אם אתה חושב שהמדינה גם צד בעניין.

<ערן ניצן:>
אני אגיד לך מה אני לא מקבל - ואורנה היא ידידה וקולגה, אני מתקשה קצת עם הדינמיקה שבה באים, מודיעים, אנחנו נשב עם האוצר. אנחנו נשב, אני אשב עם אורנה, אני מבטיח לך.
<היו"ר דוד אמסלם:>
שאלתי בעיקרון. אני שואל אותך כרגע כאזרח. 

<ערן ניצן:>
אני אגיד לך איפה העניין.

<היו"ר דוד אמסלם:>
עזוב כרגע כמה ואיך החלוקה. כעיקרון, אתה מקבל את זה?

<ערן ניצן:>
אתה התחלת להגיד בתחילת הדוגמה, אצל כרמל, שהבעיה היא לאו דווקא ב-100 מטר מסביב לכניסה. הבעיה אצל כרמל היא מה קורה בחוף הדרומי יותר, שבו נכנסים באופן פתוח, אף אחד לא משלם. נכנסים פתוח, והחוף מזוהם. שם יש באמת עלויות כבדות מאוד על המועצות ועל הרשויות, ואני מסכים שזה דבר שצריך לנסות להתמודד אתו. 
<היו"ר דוד אמסלם:>
אנחנו מדברים על זה.

<ערן ניצן:>
מישהו הציג כמה זה עולה, איך עושים את זה? 

<היו"ר דוד אמסלם:>
ערן. אז אני מסביר. 

<ערן ניצן:>
אנחנו אוהדים את העניין.

<היו"ר דוד אמסלם:>
אוקיי. אז אם אתם אוהדים את העניין אני שמח כי זו בעצם ההתקדמות הכי משמעותית שהייתה עד עכשיו בישיבה. באמת. 
הדיון מבחינתי הוא לא "מבושל", אני לא יודע לנהל דיון ברמה הזאת. חצי שנה – אשר, אני הגדרתי את הנושא כמשימה שלך כי אתה מנהל האגף של החופים, אין מה לעשות. אתה יודע, היה פה דיון לא מזמן שמישהו בא ואמר לי שהוא מנהל משהו שקשור לכל הנושא של העדות, אז הכול הוא לא עושה, בסוף שאלתי אותו, אז מה אתה עושה? בסופו של דבר, תחום החופים הוא תחום שלך. 

<אורנה הוזמן בכור:>
הוא עשה עבודה.

<היו"ר דוד אמסלם:>
ודאי. אשר, דרך אגב בן אדם שאני מאוד אוהב, בן אדם יסודי, אבל אני מרגיש כרגע שהדיון לא "מבושל". הייתם צריכים להתקשר אלי ולהגיד לי: דודי, נדחה את הדיון בעוד חודשיים כי אנחנו עוד לא שם.
אני מציע – תשבו, תבנו את החבילה של הכול, כולל סל השירותים בפנים, מה המחירים שאתם רוצים לבנות לסל השירותים המינימלי, וזה מתחבר לכול. יש תג מחיר אחד בסוף, שבסופו של דבר אומרים לרשות – במכרזים שאתם מוציאים אנחנו רוצים שזה יהיה הסל, לא תחרגו ממנו.

<תומר רוזנר:>
ונשפה.

<היו"ר דוד אמסלם:>
אחרי שנעשה את התעריף הכולל – כמה עולה חנייה, כמה עולה ניקיון, כמה עולה הכול הכול – מצד אחד זה מה שנקרא בהוצאות. בהכנסות יש לכם קיוסק – או כפי שאמר כרמל, יש מקומות שאין קיוסק, אבל אם יש קיוסק, אנחנו נגיד להם, הקיוסק הזה עולה לא 20 שקלים אלא הוא מניב לנו 15 שקלים בגלל שאנחנו מבקשים שסל השירותים יהיה מפוקח בנושאים כאלה וכאלה – ואז בסופו של דבר יש לנו תג מחיר, דלתא, כמה בעצם עולה החוף.
<כרמל סלע:>
היושב-ראש, כדי לעורר את הדיון למקום טוב בסך הכול, אומרים בואו נתקדם. בגדול, יש חופים מוכרזים ויש חופים פתוחים בכלל, שהם לא מוכרזים אלא הם פתוחים לכל הציבור, ולשם מגיעים מאות אלפים. והקטע הוא שהחופים האלה, אני מציע שתשבו עם הרשויות ותראו באמת כמה כל - - -

<היו"ר דוד אמסלם:>
כרמל, אני מדבר גם על זה. אני מדבר על כל החופים.
<כרמל סלע:>
אגב, אצלי לא מספיק נקי אז עכשיו אני עומד בפני שימוע למה זה לא מספיק נקי. ויש גם את עורף החוק, לא רק את החוף , לא רק את ה-100 מטר. יש גם עורף חוף.
<אורנה הוזמן בכור:>
אנחנו עשינו עבודה, אנחנו באנו מוכנים. מה שהוא מדבר זה על החופים הלא מוכרזים ואנשים באים כשאין שם סוכת מציל. אנחנו יכולים להציג לך, אנחנו באנו מוכנים. הגיע הזמן להציג את החופים הלא מוכרזים שאפשר לפתח.
<כרמל סלע:>
הפתוחים.
<אורנה הוזמן בכור:>
כן, הפתוחים. 

<היו"ר דוד אמסלם:>
דבר אתנו על החופים הפתוחים, אחרי זה אני אסכם את הכול. 
<איתן ברושי (המחנה הציוני):>
חברי הכנסת, אין להם פה זכות דיבור?

<היו"ר דוד אמסלם:>
ודאי. 
<איתן ברושי (המחנה הציוני):>
בישיבה הבאה.

<היו"ר דוד אמסלם:>
אתה רוצה לדבר? בבקשה.

<איתן ברושי (המחנה הציוני):>
אני חושב שזו לא פעם ראשונה שיש החלטות שאין להן כיסוי, ואם קבעו שהכניסה היא חופשית אז מישהו צריך להסביר איך זה קורה.
עכשיו אנחנו מופתעים, כאילו המדינה נולדה אתמול. התופעות האלה כבר קיימות שנים, ויש חופים שגם אינם מיוצגים פה, כמו הכינרת שמתחלף שם ראש מועצה.

בסופו של דבר, הפתרון לדחות בכמה חודשים הוא לא סביר. יש פה רק דבר אחד, צריך להגיד בינתיים הרשויות לא יכולות לקחת אחריות. 

<ערן ניצן:>
דווקא הכינרת היא דוגמה - - -

<איתן ברושי (המחנה הציוני):>
אמרתי שמתחלף שם ראש מועצה. 

<תומר רוזנר:>
דוגמה מצוינת, המדינה מתקצבת. 

<איתן ברושי (המחנה הציוני):>
לכן אני אומר שיש עוד דוגמאות. דבר אחד ברור – השיטה הזאת, "תבן אין ניתן לעבדיך ולבנים אומרים לנו עשו", זה טוב להגדה של פסח. לא טוב לנהל ככה את המדינה.
והנה, אין סיכוי שיהיו כאן הרבה הבנות עם משרד הפנים, משרד האוצר.

<היו"ר דוד אמסלם:>
מה אתה מציע, איתן?
<איתן ברושי (המחנה הציוני):>
אני מציע לומר פה חד-משמעית שהמדינה תיקח את האחריות עליה. אם עירייה או מועצה – אתה גם היית בשלטון, גם אני הייתי כמה ימים – חבר'ה, השיטה הזאת לא עובדת יותר. אחר כך תשלחו את מבקר המדינה, תנאמו בכנסת נאומים. 
משרד הפנים, אם הוא רוצה לתקצב, הוא לא חייב ללכת לאוצר, יש לו גם תקציבים נוספים. הוא פותר בעיות אחרות.

<היו"ר דוד אמסלם:>
איתן, מה אתה מציע?

<איתן ברושי (המחנה הציוני):>
אני אומר שצריך לומר פה חד-משמעית. קודם כול, זה באמת לא דומה, לא לאצטדיון, כלום, זה נכס שאומרים שהוא ציבורי, אצטדיון הוא לא ציבורי – מישהו בנה, מישהו השקיע. גם חוף ים המלח, לא תמיד הוא פתוח. 
שהרשויות יחליטו. מי שלא רוצה, שימסור את זה למדינה. שהמדינה תנהל את זה, נראה אותה, את כל הפקידים פה, איך הם מנהלים את החופים. 
רשות שרוצה, היא תנהל משא ומתן עם משרד הפנים. אל תכפו על רשות מה שהיא לא רוצה ולא יכולה. יש מתנות שאוכלות. לתת למישהו חוף זה מתנה שאוכלת. הרשויות לא עומדות בזה, וזה על חשבון התושבים שמממנים את הכניסה של עם ישראל לחופים שבגזרתם נפל להם - - -
<היו"ר דוד אמסלם:>
הבנתי. דרך אגב, יש לי רק שאלה קטנה. 

<איתן ברושי (המחנה הציוני):>
תשחררו את הרשויות. תשחררו את הרשויות מאחריות.

<היו"ר דוד אמסלם:>
אין בעיה, יש לי רק שאלה קטנה. 

<איתן ברושי (המחנה הציוני):>
מי שחוקק את זה, שישלם את זה. 

<היו"ר דוד אמסלם:>
איתן, יש לי שאלה קטנה אליך, באמת, רק כחומר למחשבה. ואם הרשות לא רוצה להחזיק את הכבישים, היא גם תעביר אותם למדינה?
<איתן ברושי (המחנה הציוני):>
הרשות לא מחזיקה כבישים. 

<היו"ר דוד אמסלם:>
אז בסוף מה הרשות תעשה?

<איתן ברושי (המחנה הציוני):>
מי שמחזיק את הכבישים זה מע"צ. 

<רחל עזריה (כולנו):>
לא, לא. 

<איתן ברושי (המחנה הציוני):>
חבר'ה, אל תלמדו אותי. 

<היו"ר דוד אמסלם:>
בוא לא נלמד אותו מה עשיתי 20 שנה.

<איתן ברושי (המחנה הציוני):>
אפילו הכבישים ללא אבא כבר הפכו להיות עם אבא. לכן, החוף הזה הוא של עם ישראל, תנהלו אותו. אל תטילו על ראש מועצה לתת לעם ישראל חוף חופשי ולממן אותו, ועוד לעמוד לשימוע אחר כך.
<היו"ר דוד אמסלם:>
תודה רבה. 

<איתן ברושי (המחנה הציוני):>
או שתיקחו או שתממנו. 

<היו"ר דוד אמסלם:>
אשר, בוא תציג לנו את הנושא של החופים הלא מוכרזים.

<קריאה:>
יש לכם הצעה פה לפתרון?

<היו"ר דוד אמסלם:>
אני עוד לא שם. אני רוצה לשמוע. 

<אשר גרנר:>
סך הכול, אורך החופים במדינת ישראל זה 306 קילומטרים. מתוך זה, אורך החופים המוכרזים לרחצה – 19 קילומטרים סך הכול, אני מדבר על ארבעת הימים. אורך חופים אסורים לרחצה – 162 קילומטרים. כשאני אומר אסורים, זה נמלים, מעגנות.
<היו"ר דוד אמסלם:>
לא השתנה מהדיון הקודם, אז בוא נעבור ישר לעניין.

<אשר גרנר:>
אורך החופים חסרי הסטטוס – 126 קילומטר, כאשר בים תיכון - 98 קילומטר, בכינרת – 24 קילומטר, ים המלח – 1.5 קילומטר, ובים סוף.
<היו"ר דוד אמסלם:>
אשר, עזוב. תעבור אתי לנושא.

<אורנה הוזמן בכור:>
אשר, כמה חופים רוצים לפתח?

<קריאה:>
להכריז.

<אורנה הוזמן בכור:>
להכריז עליהם זה לפתח. 

<אשר גרנר:>
סך הכול, לצורך העניין כפי שראינו, יש לנו 124 קילומטר של חופים שהם חסרי סטטוס. יש לנו תוכנית רב-שנתית לפתח 20 חופים במשך חמש שנים.
<היו"ר דוד אמסלם:>
איך אתם רוצים לפתח אותם?

<אשר גרנר:>
בעלות של 46 מיליון שקלים.

<היו"ר דוד אמסלם:>
איך אתם מפתחים אותם?

<אשר גרנר:>
בהיבט הזה שאנחנו רוצים עכשיו לשבת בתוכנית עבודה מסודרת מול כל הגורמים, לרבות האוצר, ולראות איך אנחנו משפים הן את הרשויות בהיבט הזה מפני שאם לא יביאו כסף, כמובן שלא נוכל לפתח. 
חשוב לבוא ולומר שבמדינת ישראל מאז שחוקק החוק הזה, למעשה יש לנו היום 140 חופים מוכרזים, וכמעט ולא גדלנו בשנים האחרונות במספר חופים. 

<תומר רוזנר:>
בעשרות השנים האחרונות. 

<היו"ר דוד אמסלם:>
שנייה. אתה רוצה לפתח עוד חופים. אני רוצה לדבר על 141 החופים המוכרזים, שהם בעצם פתוחים. מה אתם עושים בחופים האלה, מה אתה עושה? 
<אורנה הוזמן בכור:>
תגיד מה הסל הבסיסי שאתה נותן.

<אשר גרנר:>
לצורך העניין, החופים מחויבים על-פי חוק הסדרת מקומות רחצה במספר דברים בסיסיים.
<היו"ר דוד אמסלם:>
מי חייב? החוף עצמו חייב? מי?

<יהודה זמרת:>
הרשות המקומית המחזיקה את החוף.

<אשר גרנר:>
חוק הסדרה מדבר על זה שראש הרשות המקומית הוא זה שמפעיל את החוף.

<היו"ר דוד אמסלם:>
הבנתי. 

<אשר גרנר:>
הוא יכול לתת את זה גם לזכיין. 

<היו"ר דוד אמסלם:>
הבנתי. מה הוא חייב?

<אשר גרנר:>
והוא מחייב בארבעה דברים. ראשית, שירותי הצלה; דבר שני, ניקיון.
<היו"ר דוד אמסלם:>
מוגדרים לו שירותי הצלה?

<אשר גרנר:>
כל מה שאני אומר, הכול מוגדר. יש מסגרת מסודרת, עם הנחיות מסודרות. 

<אבי אפיה:>
אם הוא רוצה הוא עושה; אם הוא לא רוצה הוא לא עושה.

<היו"ר דוד אמסלם:>
אבי, דיברנו. אתה רוצה דיון על המצילים, נעשה. לא עכשיו. 
<אשר גרנר:>
אמרנו ארבעה דברים: שירותי הצלה, ניקיון של החוף. 

<היו"ר דוד אמסלם:>
יש לך רמת ניקיון שאתה מגדיר אותה?

<אשר גרנר:>
רמת הניקיון למעשה הוגדרה כבר במשותף עם הגנת הסביבה, עם משרד הבריאות. הגדרנו מה זה ניקיון בתוך החוף. יש הגדרה מדויקת.
<היו"ר דוד אמסלם:>
אוקיי. הלאה.
<אשר גרנר:>
נמשיך הלאה. דיברנו על ניקיון. יש מים לשתייה – שים לב, מים לשתייה בלבד, לא מקלחות – זה הדבר הבסיסי, והדבר הנוסף זה שירותים. אלה ארבעת הדברים הבסיסיים. 

אגב, אנחנו היחידים בעולם שיש לנו חוק הסדרת מקומות רחצה. אין בעולם חוק כזה, אנחנו היחידים, ולכן מבחינה זו אני מודיע לך שהשירותים שלנו במדינת ישראל הרבה-הרבה יותר טובים מכל העולם.

<היו"ר דוד אמסלם:>
אשר, תודה. תתקדם איתי עכשיו לגבי הנושא של הפיתוח שאתם רוצים.

<אשר גרנר:>
מבחינת הפיתוח, כפי שאמרתי. 

<היו"ר דוד אמסלם:>
כמה חופים אתם רוצים לפתח עוד? 20?

<אשר גרנר:>
יש לנו תוכנית מסודרת, תוכנית רב-שנתית. אנחנו מדברים על 20.

<היו"ר דוד אמסלם:>
כמה עולה?

<אשר גרנר:>
מבחינה זו, 46 מיליון. 

<היו"ר דוד אמסלם:>
איך מתחלק?

<אשר גרנר:>
סליחה, לא הבנתי את השאלה.

<היו"ר דוד אמסלם:>
מי מפתח? 

<אשר גרנר:>
לצורך העניין, מי שמפתח זו הרשות. 

<היו"ר דוד אמסלם:>
אה, הבנתי. בעצם אתה מציע לרשות לפתח. 
<אורנה הוזמן בכור:>
לא, הוא נותן כסף. אשר, כמה התקציב של הפיתוח?

<אשר גרנר:>
מבחינת תקציב, אמרתי. העלות היא 46 מיליון. 

<היו"ר דוד אמסלם:>
כמה אתה משלם?

<אשר גרנר:>
לצורך העניין, אני לא יודע להגיד לך אם אני יודע לתת שקל, אם אני יודע לתת 46.

<היו"ר דוד אמסלם:>
מה התקציב שלך?

<אשר גרנר:>
אין לי תקציב לפיתוחים, אין. זה לא חלק מתוכנית. 
<אורנה הוזמן בכור:>
אם רוצים, המדינה צריכה לתת את כל הכסף. 

<אשר גרנר:>
צריך את המימון. 

<היו"ר דוד אמסלם:>
לא הבנתי. יש לך תוכנית של מישהו אחר. דרך אגב, גם לי יש תוכנית. אני דודי אמסלם, ישבתי קודם, הכנתי תוכנית לפתח ארבעה שדות תעופה במדינת ישראל. רק אני אומר לו, תשלם. 
<אשר גרנר:>
יושב-ראש הוועדה, פעם שעברה באת ואמרת - - -

<היו"ר דוד אמסלם:>
הבנתי, רבותי. עכשיו אני אעשה סבב, ברשותכם. קודם כול נתחיל בחברי כנסת. בבקשה, שתי דקות כל אחד, ונסכם.

<דב חנין (הרשימה המשותפת):>
אדוני היושב-ראש, הדיון הזה, יש בו דברים טובים אבל הוא בסך הכול מאוד מדאיג. אני מברך דווקא על העמדה של מנכ"לית משרד הפנים, אני חושב שזו עמדה חשובה. אני חושב שהמהלך של לשחרר את הציבור מהנטל הזה של תשלום בחופי רחצה זה מהלך שהגיע זמנו. נמצא אתנו חבר הכנסת רוברט אילטוב, ביחד קידמנו את הצעת החוק ששחררה את בני הנוער מתשלום דמי רחצה. הגיע הזמן שדמי רחצה יהיו בחינם.

וגם, צריך להשתחרר מהמשוואה שאומרת שחוף בחינם הוא חוף מוזנח. בתל-אביב יש חופים שהם בחינם והם לגמרי לא מוזנחים. זה נכון, זה עולה כסף, זו עירייה חזקה - - -
<קריאה:>
ובונים עליהם מגדלים 30 קומות. 

<קריאות:>
- - -

<היו"ר דוד אמסלם:>
חבר'ה. אני מבין הכול.

<דב חנין (הרשימה המשותפת):>
אבל, זה גם מכניס הרבה כסף. חופי הרחצה בתל-אביב הם מקור משיכה מאוד משמעותי לעיר, וזו הכנסה. זו הכנסה. 
<תומר רוזנר:>
זה רווחי. 

<קריאה:>
ומה לגבי מועצות אזוריות?

<היו"ר דוד אמסלם:>
חבר'ה, אני מבקש, אנחנו נגיע אליכם.

<דב חנין (הרשימה המשותפת):>
לגבי מועצות אזוריות, אני שותף בגישה שאומרת שהמדינה שמובילה את המהלך הזה צריכה לקחת על עצמה אחריות. היא צריכה לקחת על עצמה אחריות. 

אני בכלל אומר, לטווח הארוך הפתרון חייב להיות רשות ים וחופים שתיקח על עצמה את האחריות על כל חופי מדינת ישראל בראייה אחת אינטגרטיבית, שהחוף ייתפס כרצועה אחת, לא תוטל אחריות על רשויות – אם הן מסוגלות, הן יעשו; לא מסוגלות , לא יעשו. למה? יש רצועת חוף בסך הכול לא כל כך גדולה, לא כל כך ארוכה למדינת ישראל, והיא יכולה לקבל פתרון אחד אינטגרטיבי. 

אני, אדוני היושב-ראש, מציע כדי לסיים. עלו פה בדיון הזה המון-המון נושאים. 

<רוברט אילטוב (ישראל ביתנו):>
אבל רשות כזאת, בסוף הרשויות הן אלה שישלמו.

<דב חנין (הרשימה המשותפת):>
לא בטוח. לא בטוח בכלל. 
<רוברט אילטוב (ישראל ביתנו):>
ככה זה בדרך כלל. 

<דב חנין (הרשימה המשותפת):>

לא בטוח בכלל. 

<היו"ר דוד אמסלם:>
רוברט, בוא נתקדם. 

<דב חנין (הרשימה המשותפת):>
אדוני היושב-ראש, הדיון הזה העלה שורה ארוכה של נושאים, ואני מציע שתקבע לפחות שלושה דיוני המשך. 

יש נושא אחד שהזכרת, שהוא תוכניות הבנייה הישנות שמאיימות על חופים. כדאי לקיים על זה דיון נפרד. 

יש את הנושא של המצילים ושירותי ההצלה, זה נושא שראוי לדיון נוסף.

יש נושא שהתחלת לעסוק בו אבל לא קיבלנו לצערי תשובות מספקות, של הצעת החוק, או יוזמת החקיקה שתטיל פיקוח על המחירים בחופים, לא רק בראייה של הכניסה לחוף אלא של כל אותם מוצרים שנמכרים בחוף. אני אומר, כמי שאיננו חבר ועדת הפנים, אני אצטרף להצעת החוק הזו.
<היו"ר דוד אמסלם:>
תודה רבה. רבותי, ברשותכם. ממש דקה, בעוד עשר דקות אני עולה לדיון באולם נגב. קודם כול, אני מקדם אותך בברכה, חברת הכנסת החדשה, יעל כהן. ברוכה הבאה.

<יעל כהן-פארן (המחנה הציוני):>
תודה רבה. אני באמת אהיה קצרה כי גם לא הייתי בכל הדיון. יש היום מצב בלתי נסבל שעל חופים מסוימים הציבור נדרש לשלם כסף, ולפעמים זה בצורה מאוד לא מוסדרת ובכלל לא ברור – ואני אתן דוגמה מהאזור שאני גרה בו. 

קיבוץ שבעצם לוקח לעצמו את האחריות על החוף שלו, ואו בכלל לא מאפשר גישה לאנשים פנימה או רק למי שמשלם מנוי מאוד מאוד יקר. בקיצור, יש כל כך הרבה דברים שהם ככה מתחת לרדאר. 
<קריאה:>
שדות ים?

<יעל כהן-פארן (המחנה הציוני):>
יש כמה קיבוצים. באזור החוף, כרמל. איפה כרמל סלע? באזור שלך. בקיצור, אנחנו יודעים את זה, לא צריך להסתיר – גם שדות ים, גם נחשולים.

<היו"ר דוד אמסלם:>
לא צריך להיכנס לפרטים. 

<יעל כהן-פארן (המחנה הציוני):>
יש עוד. דרך אגב, בחוף קיסריה, שאני יודעת שזה יצר והתחיל את הדיון עוד בקיץ, היום גובים כסף, גובים תשלום על חנייה. זה אבסורד כי אין איך להגיע לחוף ללא רכב פרטי. תסדרו אוטובוס. 

<היו"ר דוד אמסלם:>
יעל, עשינו את הדיון לא פעם אחת.

<יעל כהן-פארן (המחנה הציוני):>
מעולה.

<קריאה:>
אבל היא לא הייתה. 

<יעל כהן-פארן (המחנה הציוני):>
מה שאני רוצה להגיד זה שיש כאן כיוון. אני מבינה ממשרד הפנים ואני מברכת את משרד הפנים ומשרד האוצר, שאמור לפתור את זה, אני מבינה, או בכיוון. 

אז ברגע זה תעצרו כל גביית כספים בחופים האלה. ממילא אנחנו לא בשיא עונת הרחצה. בואו תעצרו עד שהנושא הזה נידון עד הסוף ומגיע לפתרון, בשאיפה עד מאי, עד פתיחת עונת הרחצה הבאה. תודה.

<היו"ר דוד אמסלם:>
תודה. ברשותכם, נמשיך, אבל באמת דקה. יש לנו שמונה דקות.

<יעל דורי:>
יעל דורי, מאדם טבע ודין. אנחנו עוסקים בנושא החופים כבר יותר מ-20 שנה, גם בבג"צים, גם - - -
<היו"ר דוד אמסלם:>
לא צריך את זה. כל מה שאמרת מיותר.

<יעל דורי:>
אחד מהדברים - - -

<היו"ר דוד אמסלם:>
מה תחדשי לנו בדיון?

<יעל דורי:>
מבחינת הכינרת שהוזכרה פה. 

<היו"ר דוד אמסלם:>
לא צריך. אני מכיר. הייתה פה טעות, אני מכיר את הנושא של הכינרת. 

<יעל דורי:>
סבבה. אז הנושא של הכינרת זה יכול להיות פתרון לטווח ארוך. 

<היו"ר דוד אמסלם:>
נכון. מסכים.

<יעל דורי:>
כמו שדב חנין הזכיר, רשות של ים וחופים.

<היו"ר דוד אמסלם:>
הבנתי. תודה. 

<יעל דורי:>
אבל בינתיים, צריך עד פתיחת עונת הרחצה הבאה באמת לקבוע את הדיונים האלה, לקבל את החומר וגם לעשות את התיקון הזה שמוצע כבר כיום, שכבר תמכו בו, הוא כבר קודם. אין טעם להתמהמה ולהכליל גם את הקיוסקים. לא בכל חוף יש קיוסק ולא בכל חוף רוצים קיוסק. העניין זה הכניסה והחנייה.

<היו"ר דוד אמסלם:>
הבנתי. מה את רוצה? מה את אומרת?

<יעל דורי:>
שצריך לתקן את הצעת החוק - - -

<היו"ר דוד אמסלם:>
את הכניסה והחנייה?

<יעל דורי:>
הכניסה והחנייה כבר עכשיו. 

<היו"ר דוד אמסלם:>
הבנתי. תודה. בבקשה.

<אהוד פלג:>
אהוד פלג, המועצה הישראלית לצרכנות. אדוני, אנחנו באמצעות סיירת המועצה לצרכנות בדקנו את המצב בחופים גם ב-2013 והצפנו גם 2015. 
הבעיה היא חריפה, כפי שהציגה אותה מנכ"לית המשרד. הפתרונות שלנו היו פנייה, ואתה אדוני, הזכרת את תופעת ה"לקוחות השבויים", כך אנחנו קוראים לזה בצרכנות, והיא רחבה יותר. היא נכונה גם לגבי מקומות כמו שדות תעופה, כמו המזנונים וחנייה בבתי-חולים.

לאור זה עשינו כמה דברים. פנינו לחשכ"לית ודרשנו ממנה להכניס סעיף חובה במכרזים של גופים ציבוריים, שלא יהיו מכרזים כאלה בלי סעיף של רווחת הצרכן, שיקבל משקל בקביעת הזכיין.

היות וההנחיה שיצאה בעקבות זה לא הייתה מספיק החלטית, יזמנו חקיקה. חקיקה אחת מוביל חבר הכנסת יצחק וקנין, אותו סעיף עצמו, חוק חובת מכרזים ציבוריים, עם סעיף של רווחת הצרכן, והחוק השני, מובילה אותו חברת הכנסת מיכל רוזין, חוק הלקוחות השבויים. בכל מקום שמתקיים בו מצב של לקוחות שבויים, יוסמך השר להתערב ולקבוע מחירון מפוקח. 

<היו"ר דוד אמסלם:>
מצוין.

<אהוד פלג:>
אני מציע להחיל את הדברים האלה. אולי הוועדה תתמוך בחקיקה הזאת על מנת שתהפוך למציאות בישראל ותפתור גם את הבעיות הללו. 

נקודה אחרונה, אדוני, הפיקוח. הוזכרו פה עבירות. יש מפקחים היום, הם לא מפקחים על עבירות שכבר נעשות על החוקים הקיימים בחופים. למשל, השתלטות של מסעדות, עם שולחנות וכיסאות על החול, ומניעת הצבה של כיסאות שאתה מביא מהבית. כלומר, גם מקום שהצרכן רוצה להוזיל את הבילוי בחוף, לא נותנים לו. זה תפקיד הפיקוח.

<היו"ר דוד אמסלם:>
תודה רבה. 

<הדר פרנקו גלאור:>

מה עם נושא הרט"ג? התחלת את הישיבה ולא הגעת אליהם. תראו איזה צוות הם הגיעו, שישה אנשים. 
<היו"ר דוד אמסלם:>
מי?

<הדר פרנקו גלאור:>
רשות הטבע והגנים. 

<היו"ר דוד אמסלם:>
ואת מה?

<הדר פרנקו גלאור:>
אני מ"ים חופשי", אני זאת שמשלמת חנייה 24/7 כל השנה.

<היו"ר דוד אמסלם:>
רק שנייה. דקה, דקה. 

<הדר פרנקו גלאור:>
נמאס לנו. 

<היו"ר דוד אמסלם:>
את מנהלת לנו את הדיון פה? 

<הדר פרנקו גלאור:>
לא, אבל אני מבקשת להתייחס.

<קריאות:>
- - -

<היו"ר דוד אמסלם:>
קיבלת את זכות הדיבור? למה את מפריעה? 
<הדר פרנקו גלאור:>
למה? כי ארבעה חודשים אני לא עובדת - - -

<היו"ר דוד אמסלם:>
אז יש לך זכות להתפרץ? 
<הדר פרנקו גלאור:>
כן. כי אתם פה עובדים בשביל הציבור - - -

<היו"ר דוד אמסלם:>
אני מבקש ממך לשבת. 

<הדר פרנקו גלאור:>
והם כרגע, רשות הטבע והגנים - - - לא מכבדים את הציבור. 

<היו"ר דוד אמסלם:>
גברתי. תוציאו אותה.

<הדר פרנקו גלאור:>
תוציאו אותי. מה קרה? לא קרה שום דבר. 

<חיים ילין (יש עתיד):>
כבוד היושב-ראש, 30 שניות. 

<קריאות:>
- - -

<הדר פרנקו גלאור:>
רשות הטבע והגנים - - - חופים בישראל וצריכה להיות כפופה לחוק הסדרת מקומות רחצה. 

<היו"ר דוד אמסלם:>
אני מבקש להוציא את הגברת. 

(הדר פרנקו גלאור יוצאת מאולם הוועדה).

<היו"ר דוד אמסלם:>
בבקשה.

<מאיה יעקבס:>
מאיה יעקבס, מנכ"ל עמותת "צלול". כל מה שנאמר פה זה נכון וחשוב, צריך לראות את התמונה הגדולה והיא שכל הפקעות המחירים האלה באות בגלל הבעיה התקציבית של הטיפול בחופים. לגמרי. 
<היו"ר דוד אמסלם:>
אבל הבנתי. 

<מאיה יעקבס:>
אז יש לנו פתרון. הפתרון שאנחנו מציעים הוא לבנות מאגר שמגיע ממשרד הפנים. כרגע, היחידים שמתקצבים את הניקיון בחופים הם המשרד להגנת הסביבה, עם משהו כמו שלושה מיליון שקל בשנה, שזה לא מספיק לכלום. 

צריך להגדיל את התקציב שהם נותנים. צריך שמשרד הפנים ייתן תקציב, צריך שמינהל מקרקעי ישראל ייתנו תקציב, והרשויות המקומיות.

<חיים ילין (יש עתיד):>
אני רוצה להגיד לך משהו. משרד הפנים פעם תקצב את החופים. אם הוא יכניס - - -
<מאיה יעקבס:>
כולם ביחד - - -

<היו"ר דוד אמסלם:>
חיים. חיים. למה אתה מפריע, חיים?

<חיים ילין (יש עתיד):>
זהו, אמרתי את שלי. אני הולך. 

<מאיה יעקבס:>
כולם ביחד צריכים לשים פה כסף.

<היו"ר דוד אמסלם:>
את זה הבנתי.

<מאיה יעקבס:>
צריך להגדיל את האכיפה של הרשויות המקומיות, שהקנסות שהן ייתנו גם ייצרו הרתעה - -

<היו"ר דוד אמסלם:>
הבנתי. 

<מאיה יעקבס:>
- - שתפחית, וגם תעזור במימון.

<היו"ר דוד אמסלם:>
הבנתי. תודה. 

<קריאה:>
זה קיים.

<היו"ר דוד אמסלם:>
כרמל. דקה, ואני מסכם.

<כרמל סלע:>
חוף כרמל חושבת שכל נושא החופים הוא משאב לאומי שמגיע לטובת כל תושבי מדינת ישראל. יש רק בעיה קטנה אחת – תקציב. בשמחה אמרת שאתה מכיר בזה. 

אי אפשר לנקות 25,000 חופים מוכרזים בתקציב של 90,000 שקל, בלתי אפשרי, ואני גם עומד היום לשימוע כי בעורף החוף יש מלא לכלוך שלא בדיוק מספיקים לנקות אותו. 

<היו"ר דוד אמסלם:>
כרמל, תודה רבה.

<כרמל סלע:>
אז אם אין תקציב, אתה נגעת בנקודה. אתה יודע אותה.

<היו"ר דוד אמסלם:>
יש לי שלוש דקות, ברשותכם. אורנה, את רוצה להגיד משהו לפני שאני מסיים?

<אורנה הוזמן בכור:>
לא.

<היו"ר דוד אמסלם:>
ערן. 

<ערן ניצן:>
אני רק אציין שנושא הפיקוח הועלה פה, היושב-ראש.

<היו"ר דוד אמסלם:>
כן, תמיד אתה בא לפיקוח כאילו זה הבעיה עכשיו. 

<ערן ניצן:>
לא. זאת סוגיה לדעתי מאוד מורכבת, אני לא יודע איך פותרים אותה. 

<היו"ר דוד אמסלם:>
תודה.

<ערן ניצן:>
זה נאמר כבדרך אגב. אני אומר שאנחנו בחופים הפתוחים ובחופים המוסדרים, הסגורים, נשב עם משרד הפנים ועם המשרד להגנת הסביבה, נראה מה אפשר לעשות. 

<היו"ר דוד אמסלם:>
תודה. רבותי, אני רוצה לסכם את העניין. היות וכמו שאמרתי קודם, משרד הפנים בעצם הוא אחראי על הנושא, הוא אבן הראשה של הסיפור, לכן הוא צריך לחולל את האירוע הזה מתחת אחריותו, כולל המשרדים האחרים.

אני מרגיש שהדיון – כמו שאמרתי, פתחתי – הוא לא "מבושל". לא באנו לדיון אחרי חצי שנה "מבושלים". קשקשנו פה, עשינו עוד דיון, מה שעשינו פחות או יותר בדיון הקודם, ואני מקווה שלא נעשה את זה עוד פעם. 

ומבחינתי זה עובד ככה. אם בפעם הבאה אני ארגיש שאין תוצאה, אז אני אשב עם עצמי – כמו שאמרתי, אני כבר סיכמתי עם הכנסת שיש לי תקציב לשכירת מומחים. כל משרד שלא עושה את העבודה שלו, אני שוכר את המומחים, אני עושה את זה, מובילים את זה כהצעת חוק פרטית, דבר שלדעתי לא צריך לקרות. 

אז לכן אני מבקש לבוא ולשבת עם האוצר ועם המשרד להגנת הסביבה, ולדעתי כדאי שתשבו גם עם השלטון המקומי וגם עם הרשויות שיושבות על ציר החוף עצמו. 

<אורנה הוזמן בכור:>
איתם אנחנו יושבים, אבל אנחנו באנו עם בעיה עם משרד התמ"ת, אדוני היושב-ראש.

<היו"ר דוד אמסלם:>
אני הבנתי, ואני מבקש – תיקחו גם את משרד המשפטים ותעשו פה דיון שהוא הוליסטי כדי לסגור את הנקודה הזאת. 

בסופו של עניין, אנחנו חייבים להתקדם על בסיס הנחת העבודה שאל"ף, החוף צריך להיות חוף שהוא פתוח לכלל הציבור. זה באמת הבילוי היחידי שיש לאנשים באופן טבעי, אמור להיות, כולל הסיפור של ההובלה והחנייה. לא מגיעים לחוף רק במסוקים, אף אחד לא בא עם סנפלינג מהבית.
דבר שני, יש חבילת שירותים שהחוף אמור לתת לבן אדם במחירים סבירים, גם בחינם וגם בעלויות – אני נכנס למים, אני מניח שהמים זה בחינם, אבל אם יש קיוסק - - -

<קריאה:>
בינתיים. 

<מאיה יעקבס:>
המים בחינם אבל המציל צריך לשמור, זה עולה כסף. 

<היו"ר דוד אמסלם:>
בינתיים. נקווה. כמובן שהסיפור הזה צריך לכלול את הכול – גם את הנושא של הפיקוח, גם את הנושא של האחזקה – אבל בסופו של דבר, שורה אחרונה, וזה לדעתי צריך להיות ברור כי זו נקודת המוצא הבסיסית. לא יכול להיות שהרשויות אמורות לשאת בנטל, זאת אומרת אנחנו נותנים להם הנחיות וכאילו – חבר'ה, עלויות עליכם. 

לכן, אני שמח על מה שאמרת, ערן. אני מבקש באמת, אני אעשה דיון בעוד שלושה חודשים שוב.

<אורנה הוזמן בכור:>
תעשה בעוד חודש, אני אגיד לך למה. כי עונת הרחצה נפתחת, כל מה שצריך לעשות זה עכשיו. 

<היו"ר דוד אמסלם:>
אין בעיה, מקבל. אני אגיד כזה דבר. אני אעשה דיון מסכם בעוד שלושה חודשים. דיון ביניים אני אעשה בעוד חודש וחצי כדי לוודא לאן הגעתם, אבל אורנה, זה חונה אצלכם בחנייה.

אני רק מבקש דבר אחד. תראו, מול האוצר יש לי עוד דברים. אני מוביל פה חקיקות בכל מיני משרדים. אני גם יודע איך לתפוס אותם. אז אם יש בעיה באוצר בכסף, תגידו לי. יכול להיות שאני אגיד להם, רבותי, עד שלא מתקדמים פה, בואו נעצור פה.

<ערן ניצן:>
דודי, זה נשמע מלחיץ. 

<היו"ר דוד אמסלם:>
לא. אז תילחצו. 

<תומר רוזנר:>
אכן. אכן.

<היו"ר דוד אמסלם:>
אבל בגדול, אל תבואו אלי בישיבה בעוד שלושה חודשים ותגידו לי – תשמע, הייתה בעיה, כמו שקורה עכשיו שישה חודשים. 
אשר, אתה מכיר את החדר שלי. עזוב את אורנה. תבוא תגיד לי יש בעיה – אני מבטיח לך, אני אכנס לעניינים וננסה לחלץ. 
תודה רבה, רבותי. הישיבה נעולה. 

<הישיבה ננעלה בשעה 11:30.>

